cyanic-selkie/wikianc huggingface dataset:
Олон улсын газар зүйн олимпиад
Танилцуулга
Олон Улсын Газарзүйн Олимпиад нь Олон Улсын Газарзүйн Холбоо (IGU) Олимпиадын Бодлогын Хүчнээс зохион байгуулагддаг бөгөөд ОУГХ нь эзэн орны зохион байгуулагчид болон олон улсын зөвлөлийн зөвлөгөө оролцоотойгоор шалгалтын материалыг боловсруулдаг.
ОУГО нь 1996 онд анх удаагаа зохион байгуулагдсанаас хойш жилд 2 удаа зохиогддог байсан боловч олон улсад нэр хүндтэй тэмцээн болж 2012 оноос хойш бусад Олон Улсын Шинжлэх Ухааны Олимпиадууд -ын адил жил бүр зохиогддог болжээ.
Монгол улсын багийн амжилт
Монгол улсын газарзүйн сурагчид энэхүү тэмцээнд идэвхтэй оролцдог бөгөөд 2016 онд БСШУСЯ-ы Харьяа "Шинэ Эрин" Олон Улсын Лаборатори сургуулийн сурагч Энхзаяагийн Жагар БНХАУ-ын Бээжин хотод зохиогдсон Олон Улсын Газарзүйн 13-р Олимпиадаас Монголын багийн анхны медаль болох мөнгөн медалийг хүртсэн юм.
Цахим холбоос
http://www.geoolympiad.org/fass/geoolympiad/
Олимпиад Ангилал:Сурагчдын тэмцээн Ангилал:Шинжлэх ухааны олимпиад
Хятадын хүн ам
Хятадын хүн ам- Бүгд Найрамдах Хятад Ард ​​Улсын 2020 оны Үндэсний долоо дахь удаагийн тооллогоор 2020 оны арваннэгдүгээр сарын 1-ний байдлаар БНХАУ-ын хүн ам 1,411,778,724 болж, дэлхийн хамгийн олон хүн амтай улс болж байна. Энэ нь 2010 онд болсон БНХАУ-ын 6 дахь улсын тооллоготой харьцуулахад 5,38%-иар их байна. БНХАУ-ын хоёр мужид хүн ам нь 100 саяас давжээ: Гуандун - 126,012,510 хүн, Шаньдун - 101,527,453 хүн. БНХАУ-ын хамгийн сийрэг хүн амтай муж: Төвөдийн өөртөө засах орон - 3 648 100 хүн. Хүн амын өсөлт хамгийн өндөр байгаа мужууд нь гол төлөв БНХАУ-ын зүүн өмнөд эрэг болон баруун хэсэгт байрладаг Гуандун, Жөжян, Хайнань, Төвөдийн өөртөө засах орон болон Шинжаан-Уйгарын Өөртөө засах орон юм.
Хятад улсын хүн ам зүйн хямралыг улам хурцатгаж буй хүчин зүйл бол Хятад улс Зүүн Азийн бараг бүх орны нэгэн адил (Монголоос бусад) дэлхийн нийт төрөлтийн дундаж түвшнээр (Европын орнуудтай зэрэгцэн) хамгийн доогуур орны нэг байгаа явдал юм.
БНХАУ-д хүн амын тооллогыг 1953, 1964, 1982 онуудад хийж байжээ. 1987 онд Засгийн газар дараагийн тооллогыг 1990 онд, үүнээс хойш 10 жил тутам хийж байхаар төлөвлөжээ. 1982 оны хүн амын тоо 1,008,180,738 байсан нь өмнөх хоёр тооллогын дүнгээс (1953-582 сая) илүү байсан байна. 1982 оны хүн амын тооллогод НҮБ-ын Хүн амын үйл ажиллагааны сан (UNFPA) зэрэг олон улсын байгууллагууд тусалж, 15.6 сая доллар хандивласан байна.
2000 оны хүн амын тооллогоор БНХАУ-ын хүн ам 1.2 тэрбум байжээ. БНХАУ-ын хүн ам 2006 оны эцсийн байдлаар 114 саяар нэмэгдэж, 1.314 тэрбум хүн болжээ. 2020 оны байдлаар 1 411 778 724 болоод байна.
Насны ялгаа:
2021 онд Хятадын Статистикийн газрын дарга Нин Чиже 2020 онд Хятадад 12 сая хүүхэд мэндэлсэн нь 2016 онтой харьцуулахад нэг хагас дахин бага байна гэж мэдэгдсэн. НҮБ-ын Эдийн засаг, нийгмийн асуудал эрхэлсэн газрын урьдчилсан мэдээгээр 2050 он гэхэд Хятадын хүн ам 1,402,405 хүрэх ажээ.
Шашин нь Хятадын олон хүний ​​амьдралд чухал үүрэг гүйцэтгэдэг. Хамгийн өргөн тархсан нь Буддизм гэж 100 сая орчим хүн санал асуулгын дүн гарчээ. Уламжлалт даосизм мөн их дэлгэрсэн байна. Тус улсад 18 сая исламын шашинтан, 8 сая католик шашинтан, 10 сая протестант шашинтай гэж албан ёсны тоо харуулж байгаа ч албан бусаар үүнээс хамаагүй өндөр байна.
Роберт Сакс
Роберт Грийн Сакс (Robert G. Sachs, 1916 оны 5 сарын 4 – 1999 оны 4 сарын 14) нь АНУ-ын онолын физикч, Аргонн Үндэсний Лабораторийг үүсгэн байгуулж, удирдаж байсан эрдэмтэн. Сак онолын цөмийн физик, терминалын баллистик, цөмийн эрчим хүчний реакторын талаарх судалгааны ажлуудаараа алдаршсан. Жонс Хопкинс их сургуулиас 1939 онд шинжлэх ухааны докторын зэрэг хүртсэн тэрбээр Шинжлэх Ухааны Үндэсний Академийн гишүүн, тус Академийн Физикийн Салбарын дарга, 1-р Анги (Физик, математикийн ухаан)-ийн дарга, Чикагогийн их сургуулийн Энрике Ферми хүрээлэнгийн захирлаар ажиллаж байв. Сакс нь мөн 1953 онд хэвлэгдсэн Цөмийн онол стандарт сурах бичгийн зохиогч юм.
Цахим холбоос
Ангилал:20-р зууны физикч Ангилал:АНУ-ын физикч Ангилал:АНУ-ын Үндэсний Шинжлэх Ухааны Академийн гишүүн Ангилал:Америкийн Физикийн Нийгэмлэгийн гишүүн Ангилал:Жонс Хопкинс Их Сургуулийн төгсөгч Ангилал:Онолын физикч Ангилал:Америкчууд Ангилал:1916 онд төрсөн Ангилал:1999 онд өнгөрсөн
Иван Янков
Иван Янков бол Болгар улсын бөх, Болгар улсын хөдөлмөрийн баатар юм.
Жэйми Фокс
Эрик Марлон Бишоп (Eric Marlon Bishop) буюу Жэйми Фокс (Jamie Foxx, 1967 оны арванхоёрдугаар сарын 13-нд Техас хотод төрсөн) нь Африк гаралтай Америкийн дэлгэцийн болон хошин урлагийн жүжигчин, дуучин юм. Рэй (2004) кинонд алдарт дуучин Рэй Чарльзийн дүрийг төрөлхийн төгөлдөр хуурын авъяастай тул чадварлаг бүтээж Академийн шагналыг гол дүрийн төрөлд хүртэж байсан Фокс ажил амьдралын гараагаа хошин шогийн урлагаас эхэлж, 1992 онд Робин Уильямс тоглосон инээдмийн Тоглоомнууд кинонд туслах дүр бүтээсэн нь анхны дэлгэцийн бүтээл байсан юм. Түүнчлэн Том Крузийн хамт тоглосон Хамсаатан кинонд бүтээсэн дүрээрээ Оскарт туслах дүрээр нэр дэвшиж байв. Хөгжмийн салбарт рэп урсгал голлосон дөрвөн цомог худалдаанд гаргаж, шилдэг дууны жагсаалтыг хэд хэдэн дуу нь тэргүүлж байсан.
Холбоос
Ангилал:1967 онд төрсөн Ангилал:АНУ-ын жүжигчин Ангилал:Оскарын шагналтан Ангилал:БАФТА шагналтан Ангилал:Алтан бөмбөрцөг шагналтан Ангилал:Америкийн дуучин Ангилал:Америкчууд
Виннипег гол
Виннипег гол (Winnipeg River) нь Канадын Онтарио мужид Вүүдс нуураас эх авч, баруун хойш урсаад Манитоба мужийн нутагт Виннипег нуурт цутгадаг гол. Кенора хот дахь Норман далангаас, Виннипег нуурт цутгах хүртэл 235 км зам туулна. Усаа цуглуулах нийт талбай нь 106,500 км2 бөгөөд үүнээс ихэнх нь Канадын нутагт, 29,000 км2 орчим нь АНУ-ын Миннесота муж улсын хойд хэсэгт оршино.
Эшлэл
Ангилал:Хойд Америкийн гол мөрөн Ангилал:Онтариогийн гол мөрөн Ангилал:Манитобын гол мөрөн Ангилал:Кенора тойрог
Ганжуурын Адилбиш
Ганжуурын Адилбиш (1950-1995) нь Монголын кино жүжигчин.
Адилбиш 1950 онд Дорнод аймагт төрж, дунд сургуулиа төгсөөд 1968 онд аймгийнхаа Хөгжимт драмын театрт дагалдан хөгжимчнөөр ажиллаж байгаад 1971 онд хугацаат цэргийн албанд мордсон. 1976 онд УБДС-ийн кино драмын ангид элсэн орж, 1980 онд төгсжээ.
Гэр бүл
Адилбиш Цэцэгмаа хэмээх бүсгүйтэй ханилж, 2 хүү, 2 охинтой болжээ. Том охин Адилбишийн Адилцэцэг нь мөн жүжигчин юм.
Вандэ (реппер)
Шаравжамцын Энхжамц (1998 оны 3 сарын 15-нд Дархан хотод төрсөн) нь Монголын рэп дуучин юм.
"Дархан-Элит" сургуульд дунд анги хүртлээ суралцаад, ахлах ангиа Хөдөө Аж Ахуйн Их Сургуулийн лицей сургуулийг төгсөж, одоогоор Шинжлэх Ухаан Технологийн Их Сургууль-ийн салбар Мэдээлэл, Холбооны технологийн сургуульд "Системийн аюулгүй байдал" чиглэлээр суралцаж байгаа.
2017 онд Vande зохиосон дуугаа бичүүлэхээр Ebo-той анх танилцаж байв. Vande-гийн гэрт тэд эхнийхээ дууг бичихэд Ebo-д Vande-гийн зохиосон дуу таалагдаж, уг дууг хамтдаа дуулсан түүхтэй. Түүнээс хойш Vandebo нэрийн доор хамтлаг болж 3 цомог гаргасан.
Ванде нэрний учир бага насаа өвөө Ванган, эмээ Дэжид нар дээр өнгөрөөсөн бөгөөд түүний тайзны нэр "Vande " өвөө эмээгийн нэрнээс үүсэлтэй.
2022 оноос Ванде өөрийн бие даасан цомгийн ажилд орсон бөгөөд Vanderland нэртэйгээ гаргахаар төлөвлөжээ. Цомгоос одоогоор нийт 6 дуу нь хөгжмийн дэлгүүрүүдээд цацагдаад байна.
Эх сурвалж:
Ангилал:Монголын рэп дуучин Ангилал:1998 онд төрсөн
Биньямин Нетаньяху
Биньямин Нетаньяху (еврей. ‏בִּנְיָמִין נְתַנְיָהוּ‏‎; 1949 оны 10 сарын 21-нд Тел-Авивд төрсөн) — нь 2009 оноос хойш Израил улсын Ерөнхий сайд, өмнө нь 1996-1999 онд ажиллаж байсан Израилын улстөрч юм. Нетаньяху нь мөн Ликуд намын дарга юм. Тэрээр Израилын түүхэн дэх хамгийн удаан буюу 15 жил 3 сар Ерөнхий сайдаар ажилласан бөгөөд Израилд төрсөн анхны ерөнхий сайд юм.
1982 онд Израилийн АНУ дахь Элчин сайд Моше Аренс Б.Нетаньяхуг өөрийн орлогчоороо томилов. Нетаньяху 1983 онд АНУ-тай хийсэн стратегийн хэлэлцээнд оролцсон Израилийн анхны төлөөлөгчдийн гишүүн байв. 1984 онд Ерөнхий сайд Ицхак Шамир Нетаньяхуг Израилийн НҮБ-д суух төлөөлөгчөөр томилсон. Энэ үед дөрвөн жилийн хугацаанд тэрээр Ерөнхий нарийн бичгийн дарга асан Курт Валдхаймын нацистуудын өнгөрсөн үйлдлийг илчилсэн НҮБ-ын архивын нууцыг задлах ажлыг хийжээ. Чадварлаг дипломатч болохоо харуулж, авъяаслаг илтгэгч, хатуу маргалдагч Нетаньяху дэлхийн хамтын нийгэмлэгт Израилийн байр суурийг бэхжүүлж чадсан. 1988 онд Израилд буцаж ирээд Кнессетийн гишүүнээр сонгогдож, 1993 онд Ликудын даргаар сонгогджээ. Тэрбээр 1996 оны сонгуульд намаа ялалтад хүргэж, Израилын хамгийн залуу Ерөнхий сайдаар томилогдсон.
2021 оны 6 дугаар сарын 13-нд Нетаньяху Ерөнхий сайдын албан тушаалаа өгч залуу үеийн төлөөлөл болох Нафтали Бэннет Кнессетын 60 суудал авч Ерөнхий сайд болсон юм.
Эшлэл
Ангилал:Одооны засгийн газрын тэргүүн Ангилал:Израилын ерөнхий сайд Ангилал:Израилын батлан хамгаалахын сайд Ангилал:Израилын гадаад хэргийн сайд Ангилал:Израилын орон сууцны барилгын сайд Ангилал:Израилын сангийн сайд Ангилал:Израилын харилцааны сайд Ангилал:Израилын хууль зүйн сайд Ангилал:Израилын шашны сайд Ангилал:Израилын шинжлэх ухааны сайд Ангилал:Израилын эрүүл мэндийн сайд Ангилал:Израилын гадаад хэргийн орлогч сайд Ангилал:Израилын намын дарга Ангилал:Кнессетийн гишүүн Ангилал:Ликуд Намын гишүүн Ангилал:НҮБ дахь Израилын байнгын төлөөлөгч Ангилал:Йом Киппурийн дайны хүн Ангилал:Ойрх Дорнодын мөргөлдөөний хүн Ангилал:Терроризмын мэргэжилтэн Ангилал:20-р зууны улс төрч Ангилал:21-р зууны улс төрч Ангилал:Өмнөдийн Загалмай Үндэсний одон шагналтан (их загалмай) Ангилал:Тбилисийн хүндэт иргэн Ангилал:Тел-Авивын хүн Ангилал:Иерусалимын хүн Ангилал:Израилчууд Ангилал:1949 онд төрсөн
Дурлах нас
thumb|Киноны нэг бүлэг эхлэх нэр, дүрс «Дурлах нас» (Love Generation, ラブ ジェネレーション) — 1997 онд Японы "Фүжи" телевиз япон хэлээр бүтээн цацсан олон (11) ангит кино.
Тайлбар
Ангилал:1990-ээд оны телевизийн цуврал кино Ангилал:Японы телевизийн цуврал
Марати хэл
Марати хэл нь Энэтхэг-Арийн хэлний аймагт багтах, маратичуудын ярилцдаг хэл юм. Энэтхэгийн хүлээн зөвшөөрөгдсөн 22 хэлний нэг, тус улсын Махараштра болон Гоа мужуудын албан ёсны хэл болох тус хэлээр 2007 оны байдлаар 73 сая хүн ярилцдаг нь уг хэлийг дэлхийн 19 дэх олон ярилцагчтай хэл болгож байна.
Эшлэл
Ангилал:Дан ганц хэл
Италийн тусгаар тогтнолын гуравдугаар дайн
Зэвсэгт хүчний нөхцөл байдал
Дайн эхлэхэд Италийн зэвсэгт хүчний нэгдэлд саад болж байсан хүчин зүйлүүд нь Сардинийн Хант Улс ба Хоёр Сицилийн Хант Улсын зэвсэгт хүчин байв. Учир нь Италийн Хант Улсыг 1861 онд байгуулахад түүний бүрэлдэхүүнд орсон эдгээр хант улсууд нэгдэхээсээ өмнө хоорондоо дайтаж байсан тул нэгдсэн хант улсад орсноор, аль нь алинаасаа тушаал авч, гүйцэтгэх дэг журам тодорхой биш байв. Үүн дээр Италийн Хант Улс үүссэн даруй Сицилийн дээрэмчдийн үйл ажиллагаа цэцэглэсэн бас нэг зовлон байв. Эдгээр дээрэмчдээс илүү хүчтэй бас нэгэн тэмцэл байсан нь 1861 онд нэгдсэн ханы тэнгисийн зэвсэгт хүчний цэргүүдийн (Regia Marina) асуудал байлаа.
Дайны явц
1866 оны дөрөвдүгээр сарын 8-нд Италийн засгийн газрыг төлөөлөн генерал Ла Мармора Берлинд ирэн, тухайн үед Пруссийн ерөнхий сайд байсан Отто фон Бисмарк нар зэвсэгт хүчний холбоотон болох гэрээнд гарын үсгээ зурцгаав. Францаар зуучлуулан, Венийн тэргүүлэгчидтэй төвийг сахих хэлэлцээр хийх гэсэн ч олигтой ахиц гарахгүй байсан тул Итали, Прусс хоёр Австрид дайн зарлав. Пруссийн хувьд ч тэр Италийн хувьд ч тэр үндэстнээрээ нэгдсэн улс болох гэсэн замд нь Австри л тээг болж байна гэж үзжээ.
Көниггрецийн дэргэдэх тулалдаанаар Прусс ялалт байгуулсан тул Австри аргагүйн эрхэнд бууж өгөв. 1866 оны наймдугаар сарын 12-нд Фриулийн Кормонст Австри ба Италийн хооронд дайныг зогсоох хэлэлцээр хийн гарын үсгээ зурцгаажээ.
Эх сурвалж
Ангилал:Тусгаар тогтнолын дайн Ангилал:19-р зууны дайн Ангилал:Европын дайн Ангилал:Италийн түүхэн дэх дайн Ангилал:Австрийн зэвсэгт хүчний түүх #3 Ангилал:1866 оны зөрчилдөөн
Сюаньгуан
Сюаньгуан (хятадаар:宣光, пиньинь галиг:xuānguāng) бол Монголын Юань улсын сүүлчийн хаан Тогоонтөмөрийн ууган хүү Билэгт хаан Аюушридарын оны цол юм.
Түүхэн тойм
1370 онд Тогоонтөмөр хаан Инчан хотод нас барсны дараа, хунтайж Аюушридар Хархорум хотод ирж их сууринд суухдаа Билэгт хаан хэмээн өргөмжлөгдсөн. Оны цолыг Сюаньгуан (宣光)(Чжоу улсын Сюань ван, Хань улсын Гуан Уди 2-ын гавьяагаар энэ 2 улс сэргэсэн гэсэн утгаар) хэмээн нэрлэжээ. Сюаньгуан гэх энэ цолыг хэрэглэж байсан тухай анхны мэдээлэл нь Солонгосын Курё улсын түүхэнд тодорхой бичигдэн үлджээ.
Эшлэл
Ангилал:Юань улс
Лена Майер-Ландрут
Лена Йоханна Тереза ​​Майер-Ландрут (Lena Johanna Therese Meyer-Landrut; 1991 оны 5-р сарын 23-нд төрсөн), мөн Лена хэмээх нэртэй нэртэй, Германы дуучин-дуу зохиогч юм. Тэрээр Осло хотод болсон Евровидение 2010 тэмцээнд Герман улсыг төлөөлөн оролцож, "Сансрын" дуугаараа энэ тэмцээнд түрүүлсний дараа тэр алдар цуутай болов. "Хиймэл дагуул" ба түүний дебют цомог My Cassette Player (2010) хоёулаа Герман улсад номер нэг дээр дебютээ хийгээд платиний борлуулагчид болжээ. Германы үндэсний шигшээ тэмцээний Unser Star für Oslo-ийн гурван оруулгатайгаар Мейер-Ландрут Германы синглүүдийн хүснэгтийн 5-т гурван дуугаар дэбүт хийж эх орондоо бүх цагийн рекордыг тогтоожээ. Тэрээр 2011 онд Дюссельдорф хотноо болсон Евровидение тэмцээнд хоёр удаа дараалан Герман улсыг төлөөлөн оролцсон бөгөөд "Аргагүй хүн" дуугаараа арав дахь байрт орсон юм.
АМАН
АМА́Н ( иврит. ‏אגף המודיעין‏‎ ага́ф ха-модии́н -Тагнуулын газар) - Израиль Улсын Армийн Жажин Штабын цэргийн тагнуулын үйл ажиллагаа эрхэлдэг үндсэн байгууллага. Аюулгүй байдлын ерөнхий чиг үүрэтэй "ШАБАК", гадаад улс төрийн тагнуулын байгууллага «Моссад » бөгөөд цэргийн тагнуулын "АМАН" зэрэг нь Израилийн тагнуулын үйл ажиллагаа эрхэлдэг үндсэн 3 байгууллага юм.
1948 оны 6 дугаар сарын 30-нд анх Израилийн цэргийн тагнуулын үйл ажиллагаа эрхэлсэн тусгай байгууллага тус улсын анхны Ерөнхий сайд Давид Бэн-Гурион ы өгсөн даалгавараар байгуулагдсан юм.
Шинэ тусгай албыг «Шерут модиин» («Тагнуулын алба», иврит. ‏שירות מודיעין‏‎) гэж нэрлэж байсан бөгөөд түүнийг дэд хурандаа Иссер Беери толгойлж байжээ.
Байгуулагын зорилго нь: арабын орнуудын зэвсэгт хүчний талаарх мэдээлэл олж цуглуулах, израилийн ХМХ-д хяналт тавих, армийн аюулгүй байдал ба сөрөх тагнуулын үйл ажиллагаа зэрэг юм.
Удирдлага
Ангилал:Израилын тагнуулын байгууллага
Урианхай сур харваа
Манай улсад сур харвааны  халх, урианхай, буриад гэсэн үндсэн гурван хэлбэр байдаг. Эдгээрээс  буриад сурын харваа нь ихээхэн өвөрмөц бөгөөд энэ талаар товч танилцуулья. Буриад сурын харваа нь 40 буюу 30 метр нум, 30 буюу 20 метр нум гэсэн хоёр зайнаас харвадаг. Сураа өргөж харвадаг талбайг зураахай гэнэ. Зураахай нь 4х4 метрийн хэмжээтэй байх бөгөөд сурыг сайн шахаж өгдгөөрөө онцлогтой. Сур өрөх шугамаас хоёр тийш хоёр метрийн зайд газрыг зураахай талдаа эгц эрмэгтэй, зураахайн гадна талаас налуугаар дөрвөн метр урттай, 15 см орчим гүн ухах бөгөөд энэ ухсан газрыг харвах талынхыг "урт ганга”, нөгөө талынхыг нь "арын ганга” гэдэг. Буриад сурын багийн харваанд зураахайн хоёр талаас "урд эхэн”, "хойд эхэн” гарч харвадаг учраас нэг зураахайд 80х4метрээс багагүй тэгш гадаргуутай, хайрга чулуугүй талбай шаардагддаг байна. Манай улсад Буриад харваагаар Дорнодчууд хамгийн олон амжилтыг гаргасан байдаг ажээ. Ангилал:Сур харваа Ангилал:Урианхай ястан
Фил Коллинс
Филип Дэвид Чарльз „Фил“ Коллинс LVO, CBE, (* 1951 оны нэгдүгээр сарын 30-нд Чизик, Лондон, Англи) нь Их Британийн бөмбөрчин, дуучин, дуу зохиогч, продюсер, жүжигчин бөгөөд 2012 оноос хойш мөн зохиол бичиж байна.
Намтар
Солгой гартай тэрбээр рок хамтлаг Женесисийн гишүүнээр ч тэр, соло уран бүтээлчээр ч тэр олны танил бөгөөд нийт 250 сая борлуулагдсан цомгийн тоогоороо дэлхий даяар энэ салбарт өндөр амжилт гаргасан хөгжимчний тоонд багтан, Биллбоард Hot 100 All-Time Top Artists (Бүх цаг үеийн шилдэг 110 уран бүтээлчийн жагсаалт) жагсаалтад 23-р байрт оржээ. Фил Коллинс нь Америкийн Миами хотод амьдардаг байна.
Хүүхэд байхдаа Коллинс эхний жүжиглэх туршлагаа цуглуулсан ба нэлээд шооч энтертайнер байсан гэдэг. Түүний 1984-1989 оны хооронд гаргасан синглээс 7 нь америкийн хитийг тэргүүлж байснаас гадна үүн дээр Женесис хамтлагийн нэг дуу бас тэргүүлж байлаа. Коллинс нь нэг удаа Оскар-, долоон удаа Грэмми-, хоёр удаа Алтан бөмбөрцөг шагнал, мөн Женесис хамтлагийн гишүүнээр 2010 онд Рок-н-Роллын алдрын танхимд бүртгэгдсэн, 2003 оноос дуу зохиогчийн алдрын танхмын гишүүн болсон.
Коллинсын дуулдаг дуунууд дотор бөмбөрийг нь онцолсон хүнд (In the Air Tonight) дуунаас эхлээд, хүний сэтгэл татсан поп дуу (You Can’t Hurry Love), цаашлаад улс төрийн агуулга бүхий баллад (Another Day in Paradise) дуу хүртэл бий. Тэрбээр зөвхөн соло дуулах болон Женесис хамтлагийн гоцлол дуучнаараа дуулаад байхыг хүсээгүй учраас 1980-аад оны эхээр өөрийн дуулах стилиэс давсан шинэ содон зүйлийг үргэлж хайн эрэлхийлж байв. Үүний дүнд Эрик Клэптон, Роберт Плант, Тина Төрнэр, Брэнд X, Филип Бэйли зэргийн нэр хүндтэй уран бүтээлчидтэй хамтран нэлээд хэдэн бүтээлүүд гаргажээ. Түүний зохиосон киноны хөгжмүүд нь нэлээд амжилттай байснаас үүдэн, Коллинс 90-ээд оны эхээр өөрийн гэсэн Биг Бэндийг байгуулжээ.
Коллинс нийт гурван удаа гэрлэсэн бөгөөд өөрөөс нь шалтгаантайгаар аль ч гэр бүл удаан үргэлжилж байсангүй.
Бие даасан уран бүтээлчээр авсан шагнал урамшуулал
Hollywood Walk of Fame Айвор-Новелло шагналтан Грэммийн шагнал
Цахим холбоос
Ангилал:Женесис хамтлаг Ангилал:Прогрессив рок хөгжимчин Ангилал:Рок дуучин Ангилал:Айвор-Новелло шагналтан Ангилал:Поп хөгжимчин Ангилал:Бөмбөрчин Ангилал:Кино жүжигчин Ангилал:Хөгжмийн продюсер Ангилал:Жүжигчин хүүхэд Ангилал:Алтан бөмбөрцөг шагналтан Ангилал:Грэммийн шагналтан Ангилал:Эxо-Поп шагналтан Ангилал:Оскарын шагналтан Ангилал:Рок-н-Роллын алдрын танхим Ангилал:Уолт Дисней компани Ангилал:Техасын хүндэт иргэн Ангилал:Лондоны хөгжимчин Ангилал:Англичууд Ангилал:Их Британичууд Ангилал:АНУ-ын их сургуулийн хүндэт доктор Ангилал:Өөрийн намтар Ангилал:1951 онд төрсөн
ОХУ-ын ГХЯ-ны Дипломатын Академи
ОХУ-ын Гадаад хэргийн яамны Дипломатын Академи (орос:-Дипломатическая академия Министерства иностранных дел Российской Федерации) нь олон улсын харилцаа, олон улсын эдийн засгийн харилцаа, олон улсын эрх зүйн чиглэлээр мэргэжилтэн бэлтгэдэг дипломат академи юм. Дипломатын академи бол ОХУ-ын Гадаад хэргийн яамны дэргэдэх боловсролын байгууллага юм. Дипломатын академи нь мэргэжлийн дээд боловсролын хөтөлбөрөөс гадна нэмэлт боловсролын хөтөлбөр хэрэгжүүлдэг. ОХУ болон гадаад орнуудын дипломат ажилтнуудыг давтан сургах, ахисан шатны сургалтанд хамруулах хөтөлбөртэй. Монголын дипломатчид 1960-ад оны эхэн үеэс тус Академид сурч эхэлсэн байна.
Түүх
Тус Дипломатын Академи нь 1934 онд ЗСБНХУ-ын Гадаад хэргийн Ардын комиссариатын дэргэд Дипломат болон консулын ажилчдыг бэлтгэх Институт гэж байгуулагдаад 1939 онд Дипломат албаны Дээд сургууль болсон түүхтэй. Институт нь 1952 он хүртэл НКИД (1946 оноос хойш Гадаад хэргийн яам гэж өөрчлөгдсөн) эзэлж байсан Оросын Нэгдүгээр Даатгалын компанийн хуучин орон сууцны барилгад үйл ажиллагаагаа явуулж байсан. 1974 онд ЗСБНХУ-ын Сайд нарын Зөвлөлийн тогтоолоор Дипломат Дээд сургуулийг ЗХУ-ын Гадаад хэргийн яамны дэргэдэх Дипломатын академи болгон өөрчилжээ. Академи нь байгуулагдсан цаасаа хойш 7000 гаруй мэргэжлийн дипломатчдыг төгсгөсөн бөгөөд үүнээс 500 гаруй хүн Онц бөгөөд Бүрэн эрхт Элчин сайдын зэрэгтэй болсон байна. ОХУ-ын Гадаад хэргийн яамны Дипломатын академи нь элит боловсролын байгууллага бөгөөд дипломат ажилтнууд, олон улсын харилцаа, эдийн засаг, улс төр судлал, хууль эрх зүйн чиглэлээр мэргэшсэн мэргэжилтэн бэлтгэх, давтан сургах хамгийн алдартай, нэр хүндтэй төвүүдийн нэг юм.
Үндсэндээ ОХУ-ын Гадаад хэргийн яамны системд мэргэшсэн боловсон хүчин бэлтгэдэг. Дипломатын академид суралцах хүсэлтэй гадаадын иргэдийн урсгал жил бүр нэмэгдэж байна. Өнөөдөр дэлхийн 30 орчим орны төлөөлөгчид академид суралцаж байна. Уламжлал ёсоор Дипломатын Академи нь гадаад хэлийг эрчимтэй заах өвөрмөц өндөр үр дүнтэй арга барилаараа алдартай. Өнөөдөр тус Академид 20 гаруй гадаад хэл заадаг байна.
Академийн бүтэц
ОХУ-ын ГХЯ-ны Дипломатын Академи нь нийгмийн ухааны 12 тэнхим, гадаад хэлний 7 тэнхимтэй ажээ. Үүнд:
Дипломат академийн захирал, ректорууд.
Колотилов Иван Павлович- 1938-1940 онуудад захирал
Архипцев Федор Тимофеевич- 1940-1942 онуудад
Зябкин Иван Корнилович- 1942-1943 он.
Бушуев Семен Кузьмич- 1943-1945 он.
Хвостов Владимир Михайлович- 1945-1946 он.
Ферми
Ферми нь зөвхөн зохиомлоор гаргаж авдаг, химийн тэмдэг нь Fm, атомын дугаар нь 100. Үелэх системийн актиноидын бүлгийн металл бөгөөд трансураны элементэд багтдаг. Ферми нь цацраг идэвхт металл бөгөөд түүний маш ховор байдлаас шалтгаалан металл хэмээн тооцдоггүй байв. Энэхүү химийн элементийг 1952 онд америкт устөрөгчит бөмбөгний туршилтын дараа нээсэн бөгөөд Энрико Фермийн дурсгалд зориулан түүний нэрээр нэрлэсэн байна. Хэдийгээр энэ элементийг Энрико Фермийн нэрээр нэрлэсэн боловч уг элементийн судалгаа болоод нээлтэд түүний оролцоо огт байгаагүй юм.
Эшлэл
Ангилал:7-р үеийн элемент
ОХУ-ын ГХЯ-ны Дипломатын Академи
Дипломат академийн захирал, ректорууд.
Маслин Александр Никифорович - 1950-1951 он.
Силин Михаил Александрович - 1951-1959  он.
Лебедев Виктор Захарович - 1960-1965 он.
Яковлев Михаил Данилович - 1965-1968 он..
Попов Виктор Иванович - 1968-1980 он.
Тихвинский Сергей Леонидович - 1980-1986 он.
Пересыпкин Олег Герасимович- 1986-1993 он.
Романовский Сергей Калистратович - ректор 1993-1997 он.
Фокин Юрий Евгеньевич -ректор 2000 -2006 он.
Панов Александр Николаевич- ректор 2006 - 2010 он.
Бажанов Евгений Петрович - ректор 2011-2019 он.
Троянский Михаил Григорьевич - ректор 2019-2019 год.
Хаяг:
Албан ёсны цахим хаяг орос хэлээр:- http://www.dipacademy.ru/ Ангилал:Оросын гадаад бодлого Ангилал:Москвагийн их дээд сургууль
Фухэн
Фухэн (манж:, галиг: fuheng; хятадаар: 傅恒, пиньинь: Fùhéng) (1720-1770) бол Манжийн Чин гүрний Тэнгэрийн тэтгэсэн хааны төрд зүтгэж байсан төрийн сайд, хааны хүргэн дүү юм. Тэрбээр манжийн хөвөөт шар хошууны фуча овгийн хүн, өргөсөн нэр Чүньхө (春和), эцэг Лирунбоо нь чахарын бүгдийн дарга асан, том эгч нь Тэнгэрийн тэтгэсэн хааны анхны их хатан Шяошяньчүнь.
Намтар
Фухэны өндөр өвөг Банжину нь Нурхач баатард өөрийн овог аймгаа удирдан дагаар орж, хүчин зүтгэсэн. Элэнц өвөө Хаштун нь Дээд эрдэмт, Эеэр засагч хааны төрийн сайд, өвөө Мисихан нь Энх амгалан хааны үед өрхийн яамны эрхин сайд, эцэг Лирунбоо нь чахарын бүгдийн дарга, авга ах Маска нь цэргийн жанжин, Мачи, Ма-у нар нь олон яамдын сайдын албыг хариуцаж байсан.
1765-1769 онд Чин-Мьянмарын дайнд манжийн цэргийг удирдан мьянмарын эсрэг удаан хугацаанд байлдсан ч, ялагдав. 1770 онд мьянмараас буцах замдаа хумхаа өвчнөөр нас нөгчсөн.
Гэргий, хүүхэд
Хүүхэд
Эшлэл
Ангилал:1720 онд төрсөн Ангилал:1770 онд өнгөрсөн Ангилал:Чин улсын улс төрч Ангилал:Манж үндэстэн
Инанч Билгэ хан
Инанч Билгэ хан (ханз: 亦難赤汗; пиньинь: Yìnánchì Hàn) бол 12-р зууны сүүл үеийн Найман аймгийг захирч байсан хан цолтон юм. Түүний нэрийг Судрын чуулганд Энят хан, Инанч Билгэ Буку хан гэсэн байдаг. Таян хан, Буюруг хан нарын эцэг.
Тэр бол Найман аймгийн Гүчүгүт овгийн хүн. Тэрээр ах Наркыш Таянгийн хамтаар Киргиз аймгийг довтлон ялж, олз ашиг ихээр цуглуулсан ч, түүнийгээ хуваахдаа муудалцан ахтайгаа дайтаж, Найман аймаг хоёр хуваагдаж байжээ. Найманы ханлиг нь зүүн талаар Хэрэйдийн ханлигтай хиллэж байсан тул үе үе байлдаж байв. 1196 онд Хэрэйдийн Тоорил хан өөрийн дүү Эрх Харыг алахаар зэхсэнд зугтаж, Найманы Инанч ханд очив. Хариуд нь Инанч Билгэ хан Эрх Харыг өмгөөлөн, цэрэг удирдуулан Хэрэйд рүү илгээхэд, Тоорил хан зайлан зугтаж, 2 жил илүү хугацаанд Хар Кидан, Тангуд, Уйгураар хэрэн тэнэж байгаад Монголд ирж, Тэмүүжин ханы тусламжтайгаар Найманыг ялж, Хэрэйд улсаа буцаан авчээ. Энэ явдлын дараа Инанч Билгэ хаан өөд болсон бололтой. Түүний ууган хөвгүүн Байбуха (Тайбуха) бага хатан Гүрбэсүг нь өөрийн хатан болгон Таян хан цолтойгоор өвөр Найман улсыг, Буюрук дүү нь ар Найман улсыг захирч эзэн сууж, Найман аймаг хоёр хуваагдсан.
Эшлэл
Ангилал:12-р зуунд төрсөн Ангилал:1198 онд өнгөрсөн Ангилал:12-р зууны ноёрхогч
Жо Байден
Жозеф Робинетт Байден (Joseph Robinette Biden, 1942 оны 11-р сарын 20-нд АНУ-ын Пеннсилвани муж улсын Скрантон хотод төрсөн) 2020 оны 11-р сарын 7-ны өдөр АНУ-ын Ерөнхийлөгчөөр сонгогдсон. Тэрээр 2020 оны Ерөнхийлөгчийн сонгуульд 77 насандаа ялж, тус улсын хамгийн өндөр настай Ерөнхийлөгч болоод байна. 2009 оны 1 дүгээр сарын 20-ноос 2017 оны 1 дүгээр сарын 20-ны хооронд АНУ-ын 47 дахь Дэд ерөнхийлөгч; Ерөнхийлөгч Барак Обамагийн үед дэд Ерөнхийлөгч ерөнхийлөгчөөр сонгогдохоосоо өмнө тэрээр Делавэр мужаас сонгогдсон АНУ-ын сенатч байсан (1973-2009). АНУ-ын Ардчилсан намын гишүүн.
Намтар
Жо Байден 1942 оны 11 дүгээр сарын 20-нд Пеннсилвани мужийн Скрантон хотод эцэг Жозеф Робинетт Байден (Joseph Robinette Biden, 1915-2002), эх Кэтрин Южиниа Жин Финнеган (Catherine Eugenia «Jean» Finnegan, 1917-2010) нарын ууган хүү болж төржээ. Тэдний гэр бүл ирланд гаралтай католик шашинтнууд юм. Түүний эцгийн элэнц өвөө Уильям Байден нь Английн Сассекс хотод төрж АНУ-д анх цагаачилсан ажээ. Түүний өөрийн элэнц өвөө Эдвард Ф.Блевитт Пеннсилванийн Сенатын гишүүн байсан. Тэрбээр Жеймс Брайан Байден, Фрэнсис В. Байден (James Brian Biden и Francis W. Biden) гэж хоёр эрэгтэй дүүтэй бөгөөд эмэгтэй дүүг Валери Байден Оуэнс (Valerie Biden-Owens) гэдэг байна.
Жо Байден Делавер мужийн Уилмингтон хотод Гэгээн Хэлэнагийн сургууль, Клеймонт хотын хувийн ахлах сургууль дүүргэсэн байна. Түүний дараа тэрбээр "Делаварын Их Сургуульд суралцаж, 1965 онд түүх, улс төрийн шинжлэх ухааны бакалавр зэрэгтэй төгссөн. Сүүлд тэрээр 1968 онд Нью-Йорк мужийн Сиракюз хотын хувийн судалгааны их сургуульд (Syracuse University) хууль зүйн доктор зэрэг хамгаалжээ.
Жозеф Байден 30 хүрсэн жилээ буюу 1972 онд АНУ-ын Сенатад Делавер мужаас сонгогдсон. Түүнээс хойш Делавэр мужаас байнга улиран сонгогдож байсан байна. 1974 онд Америкийн "Тайм" сэтгүүл сенатч Байденыг “Ирээдүйн түүх бүтээх 200 хүн” -ийн жагсаалтад оруулсан байна.
1987-1995 онуудад Сенат дахь Шүүхийн байнгын хорооны даргаар ажилласан.
1988 онд Байденд тархины хоёр судасны аневризм оношлогдож, хүнд байдалтай эмнэлэгт хүргэгдэн яаралтай хагалгаанд оржээ. Түүнээс долоон сарын дараа Ж.Байден Сенатад эргэн ирж ажиллах боломжтой болжээ.
1979, 1988 онд Сенатч Жо Байден Зөвлөлтийн удирдлагын урилгаар Москвад хоёр удаа айлчилсан байна. Тэр үеэр түүнийг Алексей Косыгин, Андрей Громыко нар хүлээн авч уулзаж тэд зэвсэг хураах асуудлаар санал солилцож ярилцсан байдаг.
Жо Байден Арменийн лоббиг дэмжих үйл ажиллагаа явуулдаг байсан ба 1995-2007 онд АНУ-ын Конгрессын Арменичуудын асуудал эрхэлсэн бүлгийн гишүүн байжээ. 1992-2008 онд Армени, Бүгд Найрамдах Карабах Улсад Америкийн санхүүгийн тусламжийг хуваарилахад мөн санал өгсөн байна.
2001-2009 оны хооронд гурван удаа Сенатын Олон улсын харилцааны асуудлаарх Байнгын хорооны даргаар ажиллаж байсан.
2008 оны 11-р сарын 4-нд Ардчилсан намаас Ерөнхийлөгчийн сонгуульд нэр дэвшсэн (Обама - Байден) нар ялалт байгуулсан. Мөн тэр өдөр Жо Байден мөн өөрийн Делавэр мужаас сенатчаар дахин сонгогдсон юм. Тангараг өргөх ёслолоос тав хоногийн өмнө буюу 2009 оны 1-р сарын 15-нд Байден Сенатын гишүүнчлэлээсээ сайн дураараа огцорсон.
2012 онд Ардчилсан намаас дээрх хоёр улс төрчийг дахин Ерөнхийлөгчийн сонгуульд нэр дэвшүүлэхэд Обама-Байден нар ялалт байгуулж улиран АНУ-ын Ерөнхийлөгч, Дэд Ерөнхийлөгчөөр ажилласан.
Жозеф Байден АНУ-ын Дэд Ерөнхийлөгч байх үедээ буюу 2011 онд Монгол Улсад албан ёсоор айлчилж байсан.
2020 оны ерөнхийлөгчийн сонгууль
2020 оны 8 дугаар сарын 18-ны өдөр Милуоки хотод болсон Ардчилсан намын Үндэсний их хурал дээр намын төлөөлөгчдөөс 3.5 мянга гаруй санал авч түүнийг 2020 оны Ерөнхийлөгчийн сонгуульд нэр дэвшигчээр албан ёсоор батласан байна.
Сонгуулийн сурталчилгааны туршид Жо Байден өөрийн дэмжигчдээс санхүүгийн хандив цуглуулахад тэргүүлсэн байна. 2019 оны дөрөвдүгээр улирал гэхэд тэрээр 22.7 сая долларын хандив цуглуулж чаджээ.
Гэр бүл
1972 оны 12 дугаар сард Жо Байдены анхны эхнэр Нелиа болон тэдний охин Наоми нар автомашины ослоор амь насаа алджээ. Машин дотор байсан хүү Бо, Хантер нар хүнд гэмтэл авсан ч эсэн мэнд гарсан байна.
Гэргий Жил Байден дунд сургуулийн англи хэлний багш бөгөөд тэд 1975 онд Пенсильвани мужид анх танилцаж 1977 онд Нью-Йорк хотод гэр бүл болсон байна. Залуу гэр бүл "бал сар"-аа тэр үеийн социалист Унгарын Будапешт хотод өнгөрөөсөн гэдэг юм.
1981 онд тэд нар охин Эшлиг төрүүлжээ.
Process control block
Process control block буюу Процесс удирдлагын блок нь үйлдлийн системд процесс бүрийг дүрслэж үзүүлнэ. (PCB) өөрөөр task controller block ч гэж нэрлэдэг. PCB нь тодорхой процесстөй холбоотой маш олон хэсгүүдийг агуулдаг.
Процесст зориулагдсан оролт гаралтын төхөөрөмжийн жагсаалт, нээлттэй файлууд гэх мэт мэдээллийг багтаадаг.
Ангилал:Процесс (компьютер)
Борис Яковлевич Владимирцов
Борис Яковлевич Владимирцов (1884.07.08-нд Калуга хотод төрсөн- 1931.08.17-нд Ленинград хотын ойролцоо Сиверскаяд нас барсан) - Оросын монгол судлаач, ЗХУ-ын ШУА-ийн академич (1929). Монгол хэл, уран зохиол, түүх, монгол судлаач.
Бурханы шашинтан болсон.
Тэрбээр В. Л. Котвич, А. Д. Руднев, В. В. Радлов, В. В. Бартольд, Ф. И. Щербатский, И. А. Бодуэна де Куртенэ нарын сурагч байсан.
Владимирцов 1909 онд Санкт-Петербургийн Их сургуулийн Дорно дахины хэлний факультетыг Хятад-Манжийн ангиллаар төгсөөд Их сургуульдаа монгол, халимагийн уран зохиолын тэнхимд ажиллахаар үлдсэн.
1911 онд холбогдох шалгалтуудыг амжилттай өгсний дараа магистрын зэрэг хамгаалж, оюутан байхаасаа эхэлсэн дөрвөд, баяд, захчин аялгын талаар мэдээлэл цуглуулахаар Баруун Монголын Ховдын хязгаарт очсон байна.
Б.Владимирцов 1913 оноос 1915 оны намар хүртэл Баруун ба Төв Монголоор аялж хэл шинжлэл, угсаатны зүйн судалгаа хийжээ.
Тэрбээр Санкт-Петербург хотод монгол аялгуу, аялга, монгол тууль, бөө мөргөл, бурхан шашны талаарх материал, түүнчлэн монгол, ойрд номнуудын томоохон цуглуулгатай буцаж ирэв. Эрдэмтэн хэвлэлд бэлтгэж эхэлсэн бөгөөд тэр үед их сургуульд лекц уншиж, Шинжлэх ухааны академийн Азийн музейн Монгол-Ойрд гар бичмэлийн цуглуулгыг эмхэлж цэгцэлж эхэлжээ. 1918 оны 12-р сард Владимирцовт профессор цол олгосон байна.
1925 онд БНМАУ-ын нутаг дэвсгэрт орших Бага Хэнтий, Хэрлэн голын бүс нутгаар аялж, 1926 онд Улаанбаатар, Бээжинд аялсан байна. Б.Я.Владимирцов 1926 онд Монгол Улсад эрдэм шинжилгээний томилолтоор ирсний үр дүнд монголчуудын хэл шинжлэл, угсаатны зүйн талаарх эрдэм шинжилгээний үнэт бүтээл болох "Халхын Цогт тайжийн хадны дээрх бичээсүүд" өгүүллийг хэвлүүлжээ.
1929 онд тэрбээр монгол хэл шинжлэлийн түүхэн дэх "Монгол хэл ба халх аялгууны харьцуулсан дүрэм" хэмээх томоохон чухал судалгааны ажлын эхний хэсгийг хэвлүүлэв.
Түүний "Монголчуудын нийгмийн систем" хэмээх дуусгаж амжаагүй ажлыг нас барсны дараа 1934 онд хэвлүүлсэн байна.
Тэрээр 1931 оны 8 дугаар 17-нд нас барсан. Санкт-Петербург хотод Смоленскийн оршуулгын газар нутаглуулжээ.
Бүтээлүүд
«Общественный строй монголов. Монгольский кочевой феодализм» (1934 год)
Ангилал:Дорно дахин судлаач Ангилал:Монголч эрдэмтэн Ангилал:Угсаатан судлаач Ангилал:Хэл зүйч Ангилал:Оросууд Ангилал:1884 онд төрсөн Ангилал:1931 онд өнгөрсөн
Штефан Рааб
Штефан Конрад Рааб (Stefan Konrad Raab 1966 оны 10-р сарын 20-нд Көлнд төрсөн) нь Германы зугаа цэнгэл, хошин урлаг, хөгжимчин, телевизийн хуучин хөтлөгч юм. Рааб телевизийн карьераа 1993 онд «Vivasion» инээдмийн шоу хөтлөгчөөр эхэлсэн бөгөөд 1994 онд үндэсний хөлбөмбөгийн дасгалжуулагч Берти Фогтсын хит ганц зохиол бичиж байгаад алдаршжээ. 1999-2015 оны хооронд тэрээр нийт телевизийн шөнийн инээдмийн шоу нэвтрүүлгийг зохион байгуулдаг байсан бөгөөд «Schlag den Raab», «Bundesvision» дууны уралдаан гэх мэт бусад олон телевизийн шоу нэвтрүүлгийг бүтээсэн. 2010 оны эхээр Раабыг "Германы зугаа цэнгэлийн телевизийн хамгийн хүчирхэг хүн" гэж үздэг байв.
Рааб 1998 оноос эхэлсэн Евровидение дууны тэмцээнд Германы бичлэгт оролцсон продюсер, зохиолч, Германы уран бүтээлчдийн дүрд тоглосоноороо алдартай. 2010 оны Ослод болсон уралдаанд Герман улс түрүүлсэн нь тогтоогдов.
Цахим холбоос
Ангилал:Германы телевизийн нэвтрүүлэгч Ангилал:Германы дуучин Ангилал:Германы поп дуучин Ангилал:Дуу зохиогч Ангилал:Инээдмийн жүжигчин Ангилал:Телевизийн продюсер Ангилал:Үзвэрийн уран бүтээлч Ангилал:Хөгжмийн продюсер Ангилал:Радиогийн хөтлөгч Ангилал:1-Live-Krone шагналтан Ангилал:Гримме шагналтан Ангилал:Германчууд Ангилал:1966 онд төрсөн Ангилал:Эxо-Поп шагналтан
Энх ургийн гэрээ
Хэцинь хэмээх Энх ургийн гэрээ (хятадаар: 和親, пиньинь: Heqin) бол анх Хятадын нутагт оршиж байсан Байлдаант улсуудын үеэс эхлэн хөрш зэргэлдээх хүчирхэг улс аймагтай энх тайван оршиж, дайныг зогсоох найрамдалын баталгаа болгож тухайн улсуудын хаад ноёдын гүнж охидыг харилцан солилцон, хатан болгож байлаа. Энх Ургийн гэрээ нь НТӨ 198 оноос эхлэн НТ XX зуун хүртэл үргэлжилсэн. Хамгийн анхны тохиолдол нь Хүннү-Хань улсын хооронд байгуулагдсан найрамдлын гэрээ юм. Энэхүү гэрээ нь хятадын төрт улсуудын хувьд гутамшигт ялагдаж, зэрлэг балмад харь улсад буулт хийсний баталгаа болдог. Хүннү, Түрэг, Монгол зэрэг нүүдэлчин улсын хувьд хөрш улс орнуудаар өөрийн газар нутгийг захирсан төрт улс, эзэн хааных засаглалыг хүлээн зөвшөөрүүлж, гадаад орнуудтай харилцаагаа нийтэд батлан харуулах нэгэн арга хэлбэр, энх тайвнаар зэрэгцэн орших, утга агуулгатай гэрээ юм.
Хүннү улс-Хань улсын Энх Ургийн Гэрээ
Хүннү улс улам хүчирхэгжин бэхжихийн хэрээр Хань улс тэднийг зэвсгийн хүчээр дийлэхгүй гэдгээ ухаарч эв найрамдлын гэрээ хэлэлцээр байгуулан энх тайвнаар зэрэгцэн орших арга замыг эрэлхийлж эхэлжээ.
НТӨ 201 онд Хүннү-Баруун Хань улсын хооронд болсон тулалдаанд Баруун Хань улсын хаан ялагдал хүлээжээ. Хань улсын хаан Хүннүгийн Модун шаньюйд ураг холбон найрамдлын гэрээ байгуулах амлалт өгсөн. НТӨ 198 онд Хань улсын хаан Лю Бан өөрийн түшмэлээр Хүннүгийн Модунь шаньюйд ордны сайд ноёны охиныг гүнж хэмээн их бэлэг сэлттэй хүргүүлж, энх ургийн гэрээг байгуулжээ. НТӨ 179 онд Хан улсын шинэ хуанди Сяо Вэньди Хүннү-Хань улсын хооронд байгуулагдсан энх ургийн гэрээг сэргээн баталсан байна. НТӨ 162 онд Хань улсын Вэнь хуанди, Хүннүгийн Лаошан шаньюйд илгээсэн захидалдаа "Цагаан хэрэмнээс хойших нум агсагчдын улс нь шаньюйн зарлигийг дагаж, Цагаан хэрэмнээс урагших түшмэдийн бүс, малгай өмсөгчид суудаг орон нь харин надад захирагдана... Хань улс, Хүннү хоёр бол мөр зэрэгцэх хүчирхэг хөрш улсууд юм" хэмээн дурдсан нь НТӨ 198 онд байгуулсан гэрээний эхийн хэсэг мөн гэж Г.Сүхбаатар үзсэн байдаг.
Эл гэрээг байгуулагч хоёр тал харилцан хүлээн зөвшилцсөн хэд хэдэн зүйлийн дотор Хан улсын хааны гүнжийг Хүннүгийн шаньюйд хатан болгон илгээх, жилд хэд хэдэн удаа Хан улсаас Хүннүд тодорхой хэмжээний бөс торго, дарс сархад, хүнсний зүйл зэрэг янз бүрийн зүйлээс бүрдсэн бэлэг сэлт барьж байх, Хүннү бол Хань улстай эн зэрэгцэхүйц улс мөн гэж хүлээн зөвшөөрөх, нөгөө талаар Хүннү нар өөрийн зүгээс хүлээх үүрэг болгож Хань улсыг үл довтлох зэрэг заалт орсон байжээ. Энэхүү гэрээ зарим үед тасалдаж, зарим үед сэргэн лавшруулан батлагдаж, 200 гаруй жилийн турш хэвээр мөрдөгдөж иржээ.
Тан улсын үе
Хань улс мөхснөөс хойш хятадын нутагт оршиж байсан улс орнууд тус гэрээг хүчирхэг улс аймагтай албан шахалтаар байгуулж байсан. Харин Тан улс 618 онд байгуулсднаас хойш Тан улс оршин тогтнох 280 гаруй жилийн хугацаанд нийт 20 эмэгтэйг харь улсад илгээсэн. Үүнээс 3 нь хааны гүнж, 4 нь вангийн охид, 7 нь сурвалжит ноёдын охид, 3 нь харь угсааны жанжидын охид, 3 нь угсаа гарал нь тодорхойгүй охид байсан.
Эдгээр 20 гүнжийн 6 нь Уйгурын хаанд, Киданы Дахэ овогт 4, Кумоси аймагт 3, Түгүхүнь улсад 3, Түвэд улсад 2, Давань улсад 1, Наньжао улсад 1 гүнжийг илгээж, Энх Ургийн гэрээ байгуулж байсан. Гэхдээ тухайн цаг үеийн дайн дажин, улс төрийн нөхцөл байдлаас хамаарч гэрээний нөхцөл шаардлага нь өөр байжээ. Эдгээр гүнжээс хамгийн алдартай нь Вэньчэн гүнж юм.
Ангилал:Хүннү улс Ангилал:Хань улс Ангилал:Нүүдэлчид Ангилал:Монголын улс төрийн түүх Ангилал:Хятадын улс төрийн түүх
Үнстийн хийд
Үнстийн хийд нь Дундговь аймгийн Эрдэнэдалай сумын нутагт байсан хийд.
Үнстийн хийд нь Түшээт хан аймгийн Говь Түшээт вангийн хошуу одоогийн Дундговь аймгийн Эрдэнэдалай сумын төвөөс урагш 40 км, Цагаан овоо багийн төвөөс 5 км зайтай оршино. Хийдийг 1800 оны сүүл 1910-аад оны үед барьж байгуулжээ. Нутгийн ард олны аман домгоор тус хийдийг барих газар дээр үед галд шатсан барилгын ор байсан учраас Үнстийн хийд гэж нэрлэжээ.
Тус хийдэд Дүйнхор дацан, Цогчин, Ламрин, Майдарын сүм, Дарь эхийн сүм, Маналын сүм, Чойрын сүм, Дордовын сүм бүхий 320 ламтай байжээ. Үнэстийн хийд нь Монголын өмнө зүгийн тал нутгийн хийдийн зохион байгуулалттай. Төв сүмүүдийг зүүн, баруун тийш эгнүүлэн хаалгыг чанх өмнө зүг хандуулан барьж, араар нь лам нар сууцаа барьсан байна. Сүмүүдийн гол дунд Цогчин сүмийг байрлуулсан байсан бөгөөд түүнээс урагш ямар нэг барилга байсангүй ба ямба ёслолын хаалга хашаа хэрэмгүй бие даасан сүмүүд байжээ.
Хийдийн сүм дуганууд болон гэр сууцнууд нь тус тусын онцлогтой, лам нарын зиндаанд тохирсон хийц, хэлбэртэй байв. Энэ хийд нь монголын хамгийн сүүлийн үеийн шүтээний барилгын тоонд хамаарах бөгөөд сүм хийд барьж байгуулах ажил олон зуун жилээр үргэлжилсэн байна. Үнстийн хийд нь монгол үндэсний сүмийн барилгын төрх төлөвийг хадгалж үлдсэнээр үнэ цэнэтэйгээс гадна монголын суурин, орон сууцны төлөвлөлтийг хадгалж чадсанаараа хөдөө орон нутаг дахь бусад хийдүүдээс онцлог юм. Ангилал:Дундговь аймгийн газар зүй Ангилал:Эрдэнэдалай сум Ангилал:Монголын хийд Ангилал:1910 онд байгуулагдсан Ангилал:Түшээт хан аймаг
Тяньюань
Тяньюань (хятадаар:天元, пиньинь галиг:Tiānyuán) бол Монголын Юань улсын Төгстөмөр хааны оны цол юм. 1379-1388 оны хооронд хэрэглэж байсан.
Холбоотой өгүүлэл
Ангилал:Юань улс
Үйзэн бэйсийн хошууны Чойнхорравжаалин хийд
Дорнод аймгийн Матад сумын нутагт байсан хийд
Сэцэнхан аймгийн Үйзэн бэйсийн хошуу буюу одоогийн Дорнод аймгийн Матад сумын Матад хан уулын нутагт оршино. Анх Тэнгэр тэтгэсний онд (1736-1795) хоёр дахь үеийн засаг гүн Цэнгүнжавын үед 1772 онд Матад хан уулын өмнө этгээдэд дөчин илүү өрөөгийн сүм байгуулж, Энх-Амгалангийн үед зарлигаар шагнагдсан Ганжуур, Данжуур ном болон бурхан шүтээн үлэмжийг бүтээн залж айлтгаад “Чойнхорравжаалин” нэр шагнуулжээ. Уг сүмд лам нар олныг хуруулан суулгаж да лам нэг, дэмч лам нэг, гэвхүй хошоодыг сонгон томилж захируулаад олон зүйлийн номын сургууль дагуулж өдөр бүр Чогчин хуруулан зүйл зүйлийн номыг цаг цагт уншуулжээ. Сайшаалт Ерөөлтийн хорьдугаар (1815) онд гүнгийн зэрэг, засаг тэргүүн зэргийн тайж Гүнсэнбалбарын үед Юмчинбардой сүм, Ерөөл, Магтаал, Хангал, Найви эдгээрийг жил бүр зургаан өдөр мөн сүмийн газар хуруулжээ. Бадаргуулт төрийн арван нэгээс (1885) хорин хоёрдугаар (1896) оны хооронд засаг тайж Доржнолшиндагийн үед Нүннээ мөнхөлж, Майдын чого, Маналын дойчид, Дарь эхийн Мандалчийваа номуудыг нэмж уншуулан хийдийн хойт этгээдэд шороо чулуугаар долоон алд хэмжээний Зорогсансарын суварга бүтээлгэж тахиулжээ. Уг хийдийг 1938 онд устгажээ. Ангилал:Матад сум Ангилал:Дорнод аймгийн газар зүй Ангилал:Монголын хийд Ангилал:1772 онд байгуулагдсан Ангилал:1938 онд татан буугдсан
Улаан цутгалан
thumb|Улаан цутгалан Улаан цутгалан — Монгол улсын Өвөрхангай аймгийн нутагт, Орхон голд цутгах Улаан гол дээрх хүрхрээ юм.
Хүрхрээний өндөр нь 24 метр байдаг бол Орхон голын усны их багаас хамаарч 25-50 метрийн хооронд хэлбэлзэж байдаг болохоор Монгол улсын хамгийн өргөн хүрхрээ болно. Хархорин сумаас урагш 135 км зайтай. Улаан цутгалангийн хүрхрээ нь Монгол орны аялал жуулчлалын гол зорин очих газруудын нэг юм.
Делигийн их сургууль
Түүх
Гэгээн Стивен-St. Stephen’s (1881), Хинду-Hindu (1899) болон Рамжас-Ramjas (1917 г.) гэсэн гурван коллеж нэгдэж Делигийн Их сургуулийн суурь болсон юм.
Улаан цутгалан
Байршил
Орхон гол эхэн нутагт уулс нь голууддаа ойр учраас эрчмийн үзүүлэлт өндөртэй аадар бороо, мөн хоногоор үргэлжлэх зүс борооны дараа уулын ус хурдан бууж, Орхон голын ус хэдхэн цагийн дотор мэдэгдэхүйц нэмэгдэж үер буудаг. Энэ үед Орхон голын хүрхрээний ус ихсэж хүрхрээний дээш бургилж нэгээс хоёр төө орчимтой өндөр нэмэгддэг. Улаан цутгалан хүрхрээний өргөний хэмжээ тэлж заримдаа 60 метр хүрэх нь бий.
Бусад хүрхрээ
Өвөрхангай аймгийн Бат-Өлзий сумын нутагт Улаан цутгалангаас гадна “Орхоны хүрхрээ буюу бага цутгалан”, “Татуурын хүрхрээ”, “Цагаан голын хүрхрээ” хэмээх том жижиг нийлсэн дөрөв таван хүрхрээ буй.
Дэд бүтэц
Улаан цутгалан үзэхийн тулд бартаа саад ихтэй шороон замаар зорчиж хүрдэг. Улаан цутгалангаас 300-600 метр дотор "Майхан отог" тэмдэглэгээт майхантай отоглох газрууд бий.
Цахим холбоос
Орхоны хүрхрээ
Ангилал:Монголын хүрхрээ Ангилал:Өвөрхангай аймгийн гол мөрөн Ангилал:Азийн хүрхрээ
Хоолойн гол
Хоолойн гол нь Завхан аймгийн Тэлмэн, Нөмрөг сумдад оршдог Тэлмэн нууранд цутгадаг байнгын урсацтай жижиг гол юм. Ангилал:Завхан аймгийн гол мөрөн
Делигийн их сургууль
Түүх
Их сургуулийн түүх: http://www.du.ac.in/uploads/new-web/DU-CENTENARY_Brochure_1.pdf
Тус Их сургууль Дели хотын умард болон өмнөд хэсэгт хоёр кампустай ажээ. Их сургуулийн гайхалтай өсөлтийн хувьд факультет, тэнхим, коллежийн тоо, төв, дотуур байр нь дэд бүтцийг илэрхийлдэг мөн оюутны тоо нь зохих хэмжээгээр нэмэгдэж байгаа нь хамарсан академик хөтөлбөрүүд их сургууль, аспирантур, докторантуртай холбоотой.
Алдартай багш, төгсөгчид
Албан ёсны цахим хаяаг: http://www.du.ac.in/ Ангилал:Дели Ангилал:Энэтхэгийн боловсрол
Шу Хань улс
Нэрний утга
Тус улсын нэрийг түүхийн номонд Хань, Шу, Шу Хань гэх зэргээр хэд хэдэн янзаар бичсэнийг харж болно. Учир нь тухайн улсыг үндэслэгч Лю Бэй өөрөө Хань улсын хааны удмын хүн учраас өөрийн эзэлсэн нутгаа Хань улсыг залгамжлагч мөн гэж зарлаж, улсаа Хань гэж зарласан. Харин Вэй улс, Ү улсын талаас түүний уг үйлдэлийг эсэргүүцэж Лю Бэйгийн улсыг Шу, 蜀 гэх болсон. Учир нь Шу хэмээх нэр нь эртний Хавар Намрын улсын үед одоогийн Сычуань мужийн нутагт оршиж байсан эртний улсын нэр юм. Хожуу үеийн түүхчид Лю Бэйгийн Хань улсыг бусад нэр ижил Хань улсуудаас ялгахын тулд Шу Хань гэж онцлон ярьж, түүх шастирт бичдэг болсон.
Эшлэл
Ангилал:Хятадын династи Ангилал:Гурван улсын үе Ангилал:Хятадын түүхэн улс Ангилал:3-р зууны түүx
Зүүн Ү улс
Ү буюу Зүүн Ү улс (хят:吳, Пиньинь:Wú) нь 222-280 оны хооронд өмнөд хятадын зүүн өмнөд бүс нутагт оршин тогтнож байжээ. Ү улсыг Зүүн Хань улсын цэргийн жанжин Сүнь Чуань байгуулсан. Тус улсыг Сүнь овгийн хаад захирч байснаас болж түүх шастирт Сүнь Ү, Зүүн Ү, Гурван улсын үеийн Ү улс гэх зэргээр нэрлэж байсан нь хятадын түүхэнд Ү (吳) хэмээх нэртэй улс олон байсан учраас бусад улсаас нь ялгах гэж Зүүн Ү, Сүнь Ү гэх нэрийг ихэвчлэн хэрэглдэг. 280 онд Жинь улсад эзлэгдэн мөхсөн.
Холбоотой хуудас
Ангилал:Хятадын династи Ангилал:Гурван улсын үе Ангилал:Хятадын түүхэн улс Ангилал:3-р зууны түүx
Элио Рохас
Мэргэжлийн замнал
Элио Рохас 2001 оны сонирхогчдын боксын ДАШТ-ээс хүрэл медаль хүртэж, сонирхогчдын боксын дэвжээнд нийт 205 ялж, 3 ялагдсан амжилт үзүүлжээ. 2004 оны 3 сарын 19-нд мэргэжлийн боксын анхны тулаанаа хийсэн бөгөөд эхний 19 тулаандаа ялалт байгуулжээ.
Тэрбээр 2010 онд мөрний гэмтлийн улмаас аварга цолоо алдаж, улмаар 2012 оны 4 сард Жонни Гонсалест ялагдаж, аварга цолоо эргүүлэн авах боломжоо алджээ.
Гаднын холбоос
Ангилал:Боксын дэлхийн аварга Ангилал:Доминиканы боксчин Ангилал:Доминиканчууд Ангилал:1982 онд төрсөн
Эсэхү
Эсэхү (太平) бол Ойрадын Хойтын ноён Үгэчи хашихагийн хүү. “Эрдэнийн товч”-д бас Ойрадай хаан гэж нэрлэж байжээ. Гэвч эрдэмтдийн судалгаагаар энэ нь буруу бөгөөд “Шар тууж” түүнийг хаан болсон гэж тэмдэглээгүй. Түүнийг Юнлө хаан «Ка-й-ван» (賢義王, Амгалан тайш) хэмээн нэрлэсэн бөгөөд тэрээр Торгууд овгийн өвөг юм.
Батула болон Эсэхү тэргүүтэй Ойрадууд Зүүн Монголын эсрэг олон удаа тулалдсан. Удаа дараагийн тулалдаанд Ойрадын цэрэг дараалан ялагдаж, Батула чинсангийн хүү Бахаму (Тогоон тайш) олзлогджээ. Монгол сурвалжид “Батула чинсангийн Самур гүнжийг аван Эсэхү хэмээн алдаршаад, Өлзийт хун гоо бэйж, Ажай тайж эх хөвгүүн хоёр ба Асудын Аругтай тайши гурвуулыг Эсэхү гэртээ зарж явбай. 1421 онд түүний цэрэг Моголистан руу довтлов. Тогоон тайш түүнийг 1424 онд алжээ.
Эшлэл
Ангилал:14-р зуунд төрсөн Ангилал:1424 онд өнгөрсөн Ангилал:Ойрад
Эльдар Рязанов
Эльда́р Алекса́ндрович Ряза́нов (1927 оны 11 дүгээр сарын 18-нд ЗХУ-ын Самара хотод төрсөн, 2015 оны 11 дүгээр сарын 30-нд ОХУ-ын Москва хотод нас барсан) - Зөвлөлтийн болон оросын кино найруулагч, кино зохиолч, жүжигчин, яруу найрагч, телевизийн нэвтрүүлэг хөтлөгч, багш. ЗХУ-ын Ардын жүжигчин (1984), ЗХУ-ын Төрийн шагналтан (1977). Зөвлөлтийн хамгийн алдартай кино найруулагч.
Намтар
Эльдар Рязанов 1927 онд Самара хотод төржээ. Эцэг нь Александр Семёнович Рязанов, эх Софья Михайловна Рязанова (Шустерман), нар Тегеран дахь худалдааны төлөөлөгчийн газрын ажилтнууд байжээ. Эльдар хүүг 3 настайд 1930 онд эцэг эх хоёр нь салаад 3 жилийн дараа эх нь Лев Михайлович Копп гэж хүнтэй суугаад түүнийг өөрийн хүү шигээ хайралдаг байжээ. Дайны үед Куйбышев хотод амьдарч байгаад сүүлд Москва руу нүүжээ.
1950 онд Бүх Холбоотын Кино урлагын дээд сургуулийг /ВГИК/ (Григорий Козинцевын ангийг) онц дүнтэй төгссөн байна.
Шагнал
Ангилал:Оросын кино найруулагч Ангилал:Оросын кино зохиолч Ангилал:Ардын Жүжигчин (ЗХУ) Ангилал:Ардын Жүжигчин (ЗСБНХОУ) Ангилал:Оросын аугаа эх орны гавьяаны одон шагналтан Ангилал:Францын Урлаг ба Утга Зохиолын одон шагналтан (рыцарь) Ангилал:Төрийн шагналтан (ЗХУ) Ангилал:Төрийн шагналтан (ЗСБНХОУ) Ангилал:Самарагийн хүн Ангилал:Зөвлөлтийн иргэн Ангилал:Оросууд Ангилал:1927 онд төрсөн Ангилал:2015 онд өнгөрсөн
Зарга шийтгэх яам
Зарга шийтгэх яам (уламжлалт ханз: 御史臺, пиньинь:Yu shi tai) нь Юань улсын түшмэдийн ажил үүрэгт хяналт тавьж, хийсэн ажил нь төрд сайн муу алинаар нөлөөлсөн эсэхийг хянаж, тушаал дэвших буурахыг шийддэг чухал яам байсан. Энэ байгууллагийн нэрийг хятадаар Юйшитай гэх бөгөөд анх Цинь улсын үед түшмэдийг хянахын тулд байгуулагдсан нь дараагийн бүхий л төрт улсад өвлөгджээ.